తెలంగాణలో మహిళా తహసీల్దార్ దారుణహత్య WATCH LIVE TV
పాతికేళ్ల నాటి ఫొటోను బయటపెట్టిన సచిన్
అందరూ నిద్రపోతుంటే.. సచిన్ ఒంటరిగా ప్రాక్టీస్ చేసేవాడట..
TNN | Updated:
Feb 16, 2017, 07:37PM IST
మైదానంలో క్రమశిక్షణకు.. మైదానం వెలుపల కఠోర శ్రమకు ప్రతిరూపంగా నిలిచిన సచిన్ తెందుల్కర్ దాదాపు 24 ఏళ్ల పాటు క్రికెట్ ప్రపంచాన్ని తనవైపు తిప్పుకున్నాడు. క్రికెటర్&zwnj;గా ఉన్నంతకాలం మ్యాచ్&zwnj;లు ఉన్నా లేకపోయినా.. ప్రతి రోజూ సచిన్ అరంగేట్రం ఆటగాడిలా ప్రాక్టీస్ చేసేవాడట. ఎంతలా అంటే భారత జట్టు ఓ విదేశీ పర్యటనలో మరుసటి రోజు మ్యాచ్ అనగా.. అనివార్య కారణాల వల్ల ముందు రోజు రాత్రి స్టేడియానికి సమీపంలోని హోటల్&zwnj;కు చేరుకుందట. ప్రయాణంతో అలసిపోయిన క్రికెటర్లందరూ వెంటనే నిద్రలోని జారుకుంటే.. అర్ధరాత్రి ఓ రూము నుంచి బంతిని బ్యాట్&zwnj;తో కొడుతున్న శబ్ధం వినిపించిందట. ఏమిటా.. అని చూస్తే సచిన్ తెందుల్కర్ రూములోనే బ్యాటింగ్ ప్రాక్టీస్ చేస్తూ కనిపించాడట. అంతలా అలుపెరగకుండా నిత్యం కష్టపడ్డాడు కాబట్టే క్రికెట్ ప్రపంచంలోనే వంద శతకాలు బాది.. నేటికీ రికార్డుల రారాజుగా అభిమానులతో ముద్దుగా పిలిపించుకుంటున్నాడు.
2013లో క్రికెట్ నుంచి రిటైర్మెంట్ ప్రకటించిన సచిన్ అనంతరం ఎక్కువగా కుటుంబానికే సమయం కేటాయిస్తూ.. విహారయాత్రలతో ఎంజాయ్ చేస్తున్నాడు. గతంలో క్రికెటర్&zwnj;గా ఎదిగేందుకు తను కష్టపడిన రోజులు సచిన్&zwnj;కు తాజాగా గుర్తుకు వచ్చినట్లున్నాయి. వెంటనే ​ పాతికేళ్ల క్రితం తను ప్రాక్టీస్ చేస్తున్న ఫొటోతో ప్రస్తుత ఫొటోను జతచేసి &lsquo;ప్రాక్టీస్ ఎప్పుడు చేసినా.. ఎక్కడ చేసినా.. వృథా&zwnj; కాదు. ప్రతి రోజు గెలుపు మీదే&rsquo; అంటూ క్రికెట్ భాషలో చెప్పుకొచ్చాడు. మరోవైపు సచిన్ మళ్లీ బ్యాట్ పట్టుకోవడంతో ఆనందం వ్యక్తం చేసిన అభిమానులు రిటైర్మెంట్ ప్రకటించిన క్రికెటర్లతో మ్యాచ్&zwnj;లు ఏర్పాటు చేయాలంటూ ఏకంగా ఐసీసీనే కామెంట్ల రూపంలో కోరుతున్నారు. సచిన్ జీవితం ఆధారంగా తెరకెక్కుతున్న చిత్రం
&lsquo;సచిన్ ఎ బిలియన్ డ్రీమ్స్ &rsquo; మే 26న థియేటర్లలోకి రానుంది.